<classify> Wamesema hawataishia kunungunika tu, bali watakwenda mbali zaidi ya kulitaka Shirikisho la Soka Afrika CAF kumsimamisha Nampiandraza.Mwamuzi huyo alisaidiwa na Velomanana Ferdinand Jinoro na Jean Thierry Djaonirina, pia raia wa Madagascar.Katika mchezo huo uliofanyika katika mji wa mashambani wa Dundo ulioko umbali wa kilometa zaidi ya 1,300 kutoka mji mkuu wa Angola, Luanda, wenyeji walishinda kwa 1-0, lakini matokeo hayo yalikuwa machungu kwa wenyeji, kwani tayari walishaharibu katika mchezo wa kwanza Dar es Salaam baada ya kukubali kuchapwa 2-0.Msemaji wa Yanga, Jerry Muro aliwaambia waandishi wa habari jana jijini Dar es Salaam kuwa, wataandika barua CAF pia kulalamikia kadi nyekundu iliyotolewa kwa nahodha Nadir Haroub Cannavaro katika mchezo huo uliotawaliwa na vurugu za mara kwa mara.Cannavaro alipewa kadi nyekundu baada ya kudaiwa kumwan gusha mchezaji wa Sagrada Esperanca katika eneo la hatari dakika za nyongeza kufuatia kumalizika kwa dakika 90 za mchezo huo.Pia katika mchezo huo, kipa Deogratius Munishi Dida alipigwa jiwe baada ya kupangua mkwaju wa penalti ya Waangola.Vitendo ambavyo tumefanyiwa Angola sio mara ya kwanza, viliwahi kutokea Tunisia lakini hatuwezi kuendelea kunyamaza, kwani mwamuzi hakutenda haki, tunavilaani vitendo vyote vya uvunjifu wa amani na vingine visivyo vya kimichezo, alisema.Muro alisema iwapo mwamuzi Nampiandraza atachaguliwa tena kuwasimamia katika mechi zijazo katika hatua ya makundi, watamkataa kwa kuwa hawatakuwa na imani naye. Alisema hata kitendo cha askari kuingia uwanjani katika mchezo huo kilikuwa kinalenga kuwatisha wachezaji wao.Yanga iliangukia katika kapu la kuwania kucheza hatua ya makundi ya Shirikisho baada ya kutolewa na Al Ahly ya Misri katika hatua ya 16 Bora ya Ligi ya Mabingwa Afrika kwa jumla ya mabao 3-2, ikilazimishwa sare ya 1-1 Dar es Salaam na kufungwa 2-1 Alexandria.  <topic>: michezo 